Af - smeÞann 23. júní 2017 Síðast uppfært 23. júní 2017 Davíð Oddsson . „ Þeir sem hafa einbeittan brotavilja munu með öðrum orðum finna leiðir framhjá ofríkistilburðum ríkisvaldsins . “ „ Það má teljast með miklum ólíkindum að sú ríkisstjórn sem nú situr , og ætti að innihalda flokka og fólk sem aðhyllast frelsi einstaklingsins og frjálslynd lífsviðhorf , skuli hafa uppi áform um að þrengja svo mjög að frelsi fólks til að athafna sig án eftirlits ríkisins , “ segir Davíð Oddsson , ritstjóri Morgunblaðsins , í leiðara dagsins . Davíð er á stundum gagnrýninn á ríkisstjórn Bjarna Benediktssonar , og svo er enn í dag . „ Ríkisstjórn , jafnvel sú sem telur sjálfsagt að fórna einkalífi alls almennings í þeirri viðleitni að minnka skattsvik , verður líka að átta sig á að þeir sem hafa einbeittan brotavilja þegar að skattsvikum kemur munu stunda þau áfram . Það eru til dæmis til aðrar leiðir til að greiða fyrir vörur og þjónustu en sú að nota lögeyrinn íslenska , sem íslenski fjármálaráðherrann talar nú um að gera ógjaldgengan í verslunum og vill hætta að prenta nema í formi smápeninga . Í ríkjum austan Járntjaldsins , þar sem peningar ríkisins voru lítils virði , urðu sígarettupakkar til að mynda stundum að gjaldmiðli . Gull hefur líka verið notað í þessum tilgangi og erlenda peningaseðla getur íslenska ríkið ekki hætt að prenta . Þá gætu útsjónarsamir menn keypt gjafakort verslana og notað í við - skiptum , nema fjármálaráð - herrann hugsi sér að banna þau líka . Ennfremur geta stórtækir skattsvikarar falið fé í aflandsríkjum og millifært þar , og svo mætti áfram telja . “ Davíð er ekki bjartsýnn á árangur fyrirhugaðra aðgerða . „ Þeir sem hafa einbeittan brotavilja munu með öðrum orðum finna leiðir framhjá ofríkistilburðum ríkisvaldsins . Almenningur , sem ekki hefur gerst sekur um neitt nema að vilja nota seðla í viðskiptum og kærir sig ekki endilega um að hið opinbera fylgist með hverju fótmáli , verður hins vegar fyrir miklum óþægindum sökum ofríkisins , “ segir í leiðara Morgunblaðsins , sem er mun lengri en endurritin hér segja til um .